રાજપરિવારનો ડાયાના અંગેનો વિરોધ એટલે હતો કે ડાયાનાનું પરિવાર છેલ્લી બે પેઢીથી રાજપરિવાર સાથે સંલગ્ન તો હતું પરંતુ સેવક તરીકે. (અહીં સેવકની પરિભાષા નોકર નથી થતી એ ધ્યાન રાખવું.) આથી ડાયાના કોઈ રાજપરિવાર સાથે સંબંધ ન ધરાવતી હોવાથી તેના લગ્નનો વિરોધ ખુદ રાણી એલિઝાબેથે કર્યો હોવાની વાતો તે સમયે ખૂબ વહેતી થઇ હતી. પરંતુ ડાયાનાના પ્રેમમાં પાગલ થયેલા પ્રિન્સ ચાર્લ્સની જીદ સામે રાણીસાહેબનું ન ચાલ્યું અને એ બંનેના લગ્ન કરાવવા પડ્યા. બ્રિટનના ઇતિહાસમાં આ લગ્ન પણ અમર થઇ ગયા અને તે લગ્નનો અંત પણ.